EkBass/fiwiki-20250220-pages-articles huggingface dataset:
Adventures of Lolo

Adventures of Lolo on HAL Laboratoryn kehittämä pulma- ja toimintapeli, joka on julkaistu vuonna Nintendo Entertainment Systemille. Peli on osa Eggerland- sarjaa. Peli on ollut vuodesta 2007 alkaen saatavilla myös Wiin Virtual Console -palvelussa. Peliä on kuvailtu yhdeksi tyylilajinsa parhaista. ==Juoni== Eden on rakkauden ja rauhan maa, jonka pimeyden kuningas Egger aikoo tuhota. Tuhon estääkseen Edenin kuningas lähettää prinsessa Lalan ja Gentrylandin prinssi Lolon etsimään apua. Matkallaan Lala ja Lolo kuitenkin kohtaavat Eggerin, joka nappaa Lalan. Pelastaakseen Edenin ja Lalan prinssi Lolo lähtee pimeyden kuningas Eggerin linnaan, jota tämän johtamat hirviöt vartioivat. Vaikka Lolo ei ole kovin voimakas tai ketterä, hänellä on kuitenkin rohkeutta ja paljon kärsivällisyyttä. Linnassa häntä odottaa loputon määrä sokkeloita.Adventures of Lolo (Instruction Manual) HAL Laboratory. 1989. Adventures of Lolo (Cover) HAL Laboratory. 1989. ==Pelaaminen== Peli koostuu 50 erilaisesta huoneesta, joissa on kehystettyjä sydämiä, arkku ja hirviöitä. Pelaajan täytyy ohjata Loloa ja kerätä kaikki sydämet, jotta arkku aukeaa. Arkussa on aina jalokivi, jonka ottamalla saa viholliset katoamaan ja seuraavaan huoneeseen johtavan oven aukeamaan tai portaat ilmestymään. Jokaisesta sydämestä saa myös yhden taika-ammuksen, jolla hirviön voi taikoa munan sisään – hirviö kuitenkin pääsee pois munasta tietyn ajan kuluttua. Huoneissa saattaa olla myös erikoissydämiä, joista saa kaksi taika-ammusta. Sydämiä ei voi liikuttaa, mutta Lolo voi suojautua hirviöiden mahdollisilta hyökkäyksiltä seisomalla sydämien takana. Huoneissa on myös puita, kiviä ja kukkapenkkejä, jotka voivat myös suojata Loloa sydänten tavoin. Huoneissa oleva hiekka tekee kävelystä hitaampaa. Jokia voi ylittää työntämällä niihin munia, joiden päältä kävellä. Laavan yli pääsee vain erityisen sillan avulla. Silta tosin palaa vähitellen pois kuumuuden vuoksi. Suojautuakseen hirviöiltä ja edetäkseen huoneissa pelaaja voi liikuttaa smaragdikuutioita. Smaragdikuutioilla voi myös rajoittaa hirviöiden liikkumista. Huoneissa saattaa olla myös nuolia, joiden päältä ei normaalisti voi kulkea vastakkaiseen suuntaan, mutta jotka voi ylittää kuitenkin sivulta. Työntämällä smaragdikuutioita tai munia voi nuolen ylittää vastakkaiseenkin suuntaan. Lisäksi nuolet on mahdollista kääntää erityisen voiman avulla. Nuolet eivät vaikuta hirviöiden liikkumiseen. == Vastaanotto == Mikrobitti antoi arvostelussaan pelille 78 pistettä sadasta.MikroBitti 4/1991, Konsolaatikko- palsta ==Lähteet== == Aiheesta muualla == * Luokka:Vuoden 1989 videopelit Luokka:Nintendo Entertainment System -pelit Luokka:Virtual Console -pelit Luokka:Pulmapelit Luokka:HAL Laboratoryn kehittämät videopelit
50 metrin vapaapistoolin joukkuekilpailu ammunnan
maailmanmestaruuskilpailuissa 1924

Vapaapistooli ammuntoihin maailmanmestaruuskilpailuissa 1924 osallistui kilpailijoita 16 maasta, joista 14:stä oli täysi joukkue. Joukkueen tulos muodostui viiden ampujan yhteistuloksesta. Kukin ampuja ampui 60 laukausta. Samassa yhteydessä jaettiin mitalit joukkuekilpailun lisäksi henkilökohtaisessa kilpailussa. Kilpailu ammuttiin Reimsin ampumaradalla 18.–19. kesäkuuta. Argentiinalainen Arauz erehtyi ampumaan viimeisellä laukauksellaan kympin väärään tauluun. Tuo laukaus maksoi Argentiinalle kaksi sijaa ja Arauzille henkilökohtaisen mestaruuden, jonka vei Sveitsin Wilhelm Schnyder. ==Lopputulokset== Sija Joukkue Urheilija Tulos Yhteispisteet 1 Wilhelm Schnyder 531 2 572 1 Hans Hänni 526 2 572 1 Fritz König 511 2 572 1 Mathias Brunner 507 2 572 1 Robert Blum 497 2 572 2 Gilles Petit 525 2 561 2 Andre de Castelbajac 517 2 561 2 Dorian Keller 515 2 561 2 Veyssiere 511 2 561 2 Paul Maujean 493 2 561 3 Christian Lehrman 527 2 540 3 Christian Jensen 513 2 540 3 Christen Møller 511 2 540 3 Frederik Frederiksen 497 2 540 3 Lars Jørgen Madsen 492 2 540 4 Lane 516 2 503 4 Whaling 503 2 503 4 Calkins 500 2 503 4 Frazer 496 2 503 4 Bailey 488 2 503 5 Marfa 499 2 424 5 Bento 497 2 424 5 Calvet 477 2 424 5 Bouilla 476 2 424 5 Castro 475 2 424 6 Paul van Asbroeck 527 2 421 6 Andrieux 489 2 421 6 Thuriaux 481 2 421 6 Robert 470 2 421 6 Horjoux 454 2 421 7 Arauz 523 2 420 7 Ballestrini 492 2 420 7 Osinalde 489 2 420 7 Cummins 473 2 420 7 Salguiéro 443 2 420 8 Micheli 508 2 418 8 Isnardi 501 2 418 8 Corba 480 2 418 8 Boriani 467 2 418 8 Moretti 462 2 418 9 Martino 524 2 412 9 Mendonca 496 2 412 9 Bermudes 482 2 412 9 Montez 459 2 412 9 Ferreira 451 2 412 10 Jean Theslöf 512 2 327 10 Aarne Valkama 467 2 327 10 Heikki Huttunen 454 2 327 10 Jalo Urho Autonen 452 2 327 10 Lennart Hannelius 442 2 327 11 Byczanski 473 2 302 11 Kurz 473 2 302 11 Sucharda 471 2 302 11 Pavlik 468 2 302 11 Garhofer 417 2 302 12 Aix Bouwens 483 2 109 12 Eggens 482 2 109 12 Antonius Bouwens 433 2 109 12 van den Berg 411 2 109 12 de Blécourt 300 2 109 13 Borzemski 360 1 576 13 Marjanski 335 1 576 13 Wazkiewick 308 1 576 13 Kowalezwski 287 1 576 13 Gosciewicz 286 1 576 \- Allari 446 - \- Colombe 444 - \- Kreikka Moraitinis 443 - \- kaikki keskeyttivät dnf - ==Lähteet== * * Lauri Pihkala ja Martti Jukola: Olympialaiskisat ennen ja Pariisissa 1924 II, WSOY 1924 Luokka:Ammunnan maailmanmestaruuskilpailut 1924
Ergometriini

Ergometriini (myös ergonoviini) on ergoliinijohdannainen ja heterosyklinen kemiallinen yhdiste. Ergometriini kykenee supistamaan kohdun ja verisuonten sileää lihaskudosta. Ergometriinia esiintyy torajyvässä. Ergometriini on luokiteltu Suomessa lääkeaineeksi ja sen ATC-koodi on G02AB03. Yhdistettä käytetään lääkinnällisesti esimerkiksi antamalla sitä yhdessä oksitosiinin kanssa vastasynnyttäneelle äidille, jotta tämä voi synnyttää istukan. == Lähteet == == Aiheesta muualla == *PubChem: Ergonovine *Human Metabolome Database (HMDB): Ergonovine *DrugBank: Ergonovine *Toxin and Toxin Target Database (T3DB): Ergonovine *Kyoto Encyclopedia of Genes and Genomes (KEGG): Ergometrine Luokka:Alkaloidit Luokka:Heterosykliset yhdisteet Luokka:Mikrobitoksiinit Luokka:Homemyrkyt Luokka:WHO:n tärkeimmät lääkkeet
Kyllikki (kappale)

Kyllikki on Leevi and the Leavingsin single vuodelta 1983. Kappale julkaistiin myös yhtyeen ensimmäisellä kokoelmalevyllä Leevi and the Leavings (1983). Sen on sanoittanut ja säveltänyt Gösta Sundqvist. Singlen B-puolena julkaistiin kappale ”Jos taivaalta sataisi rahaa”. Brightboy levytti kappaleen cover- version vuonna 2007 julkaistulle tribuuttialbumille Melkein vieraissa – Tribuutti Leevi and the Leavingsille. Yhtye esitti kappaleen vuonna 1984 Levyraati-televisio-ohjelmassa. == Lähteet == Luokka:Leevi and the Leavingsin kappaleet Luokka:Vuoden 1983 kappaleet
Baumgartner

Baumgartner on muun muassa seuraavien henkilöiden sukunimi: * Ann Baumgartner (1918–2008), yhdysvaltalainen lentäjä ja toimittaja * Benjamin Baumgartner (s. 2000), itävaltalainen jääkiekkoilija, * Bruce Robert Baumgartner (s. 1960), yhdysvaltalainen entinen vapaapainija * Christoph Baumgartner (s. 1999), itävaltalainen jalkapalloilija * Felix Baumgartner (s. 1969), itävaltalainen laskuvarjo- ja BASE-hyppääjä * Hans Baumgartner (s. 1949), entinen saksalainen pituushyppääjä * Leonard Reinhold Baumgartner (1874–1946), suomalainen vuorineuvos * Nick Baumgartner (s. 1981), yhdysvaltalainen lumilautailija * Rudolf Baumgartner (1917–2002), sveitsiläinen viulisti ja kapellimestari * Stig Baumgartner (s. 1969), suomalainen kuva-, käsite-, media-, performanssi- ja installaatiotaiteilija * William D. Baumgartner, yhdysvaltalainen merivartioston amiraali * Zsolt Baumgartner (s. 1981), unkarilainen autourheilija. ==Katso myös== *Baumgart *Baumgarten
Wyoming-luokka

Wyoming-luokka oli Yhdysvaltain laivaston taistelulaivaluokka, johon kuului kaksi alusta. Luokan alukset palvelivat kummassakin maailmansodassa. USS Wyoming (BB-32) ja USS Arkansas (BB-33) toimivat ensimmäisessä maailmansodassa Britannian kuninkaallisen laivaston Suureen laivastoon liitettynä, jolloin ne kokivat joitakin pienehköjä taistelutoimia Pohjanmerellä 1917-1918. Ne modernisoitiin 1920-luvullaGardiner, Robert 1906-1921 s. 114. USS Wyoming siirrettiin 1931 tykistökoululaivaksi, jolloin sen kylkipanssarit poistettiin osana vuoden 1931 Lontoon laivastosopimukseen liittyneitä toimia. USS Arkansas palveli toisessa maailmansodassa saattuetehtävissä Atlantilla sekä osallistui Etelä-Ranskan ja Normandian maihinnousuihin tulitukiosastossa. Tyynelle valtamerelle siirrettynä alus osallistui edelleen Iwo Jiman ja Okinawan maihinnousuihin. Kumpikin alus poistettiin alusluettelosta sodan päätyttyä. ==Lähteet== * * * === Viitteet === *
HMS Queenborough (G30)

HMS Queenborough (viirinumero G70) oli Britannian kuninkaallisen laivaston Q-luokan hävittäjä toisessa maailmansodassa. == Valmistus == Alus tilattiin joulukuussa 1940 kolmannessa hätälaivueessa () Hawthorn Leslie and Companylta Hebburnistä, missä köli laskettiin 6. marraskuuta. Alus laskettiin vesille 16. tammikuuta 1942 ja valmistui vielä saman vuoden lopulla 10. joulukuuta, jolloin sen tarjoukseen perustunut hinta oli 439 820 puntaa ilman Amiraliteetin toimittamia ase-, viesti- ja tutkajärjestelmiä. == Palvelus == Alus jatkoi Japanin antauduttua palvelustaan Kaukoidässä. Se lainattiin Australian laivastolle marraskuussa 1945. Alus siirrettiin 1947 Sydneyssä reserviin, kunnes se päätettiin 1953 muuttaa tyypin 15 sukellusveneentorjuntafregatiksi. Alus palautettiin joulukuussa 1954 palvelukseen. Se kolaroi kesäkuussa 1963 Uuden Etelä-Walesin rannikolla sukellusvene HMS Tabardin kanssa. Alus poistettiin palveluksesta ja siirrettiin reserviin. Alus oli 1966 koulutuskäytössä, kunnes se sijoitettiin poistolistalle. Alus myytiin 8. huhtikuuta 1975 ja hinattiin Hongkongiin romutettavaksi. ==Lähteet== * * * === Viitteet === Luokka:Q-luokan hävittäjät Luokka:Swan Hunterin valmistamat alukset Luokka:Yhdistyneen kuningaskunnan toisen maailmansodan hävittäjät
HMS Quail (G45)

HMS Quail (viirinumero G45) oli Britannian kuninkaallisen laivaston Q-luokan hävittäjä toisessa maailmansodassa. == Valmistus == Alus tilattiin 2. huhtikuuta 1940 kolmannessa hätälaivueessa () Hawthorn Leslie and Companyltä Hebburnistä, missä köli laskettiin saman vuoden lopulla 6. marraskuuta. Alus laskettiin vesille 1. kesäkuuta 1942 ja valmistui 7. tammikuuta 1943, jolloin sen tarjoukseen perustunut hinta oli 436 576 puntaa ilman Amiraliteetin toimittamia ase-, viesti- ja tutkajärjestelmiä.Naval-history.net - HMS Quail == Palvelus == Alus osui 15. marraskuuta 1943 Adrianmerellä Saksan laivaston sukellusveneen U-453 laskemaan miinaan Barin edustalla. Seuraavana päivänä alus ajettiin matalikolle Barin eteläpuolella odottamaan pelastustöitä. Joulukuussa alus hinattiin Bariin korjausten aloittamiseksi ja vuoden 1944 alussa hinattiin edelleen Tarantoon, jossa korjauksia jatkettiin ennen Maltalle siirtoa. Alus kaatui 18. toukokuuta hinauksen Maltalle alkaessa ja se upposi Tarantonlahteen. ==Lähteet== * * * === Viitteet === == Aiheesta muualla == Luokka:Q-luokan hävittäjät Luokka:Hawthorn Leslien valmistamat alukset Luokka:Yhdistyneen kuningaskunnan toisen maailmansodan hävittäjät
HMS Rotherham (H09)

HMS Rotherham (viirinumero H09) oli Britannian kuninkaallisen laivaston R-luokan hävittäjä toisessa maailmansodassa. == Valmistus == Alus tilattiin 2. huhtikuuta 1940 neljännessä hätälaivueessa () John Brown and Companyltä Clydebankistä. Telakan ruuhkauduttua Norjan taisteluissa ja Dunkerquessa vaurioituneiden alusten korjaamisesta köli laskettiin vasta 10. huhtikuuta 1941. Alus laskettiin vesille 21. maaliskuuta 1942 ja valmistui vielä samana vuonna 27. elokuuta laivueenjohtajaksi varustettuna.Naval-history.net - HMS Rotherham == Palvelus == Singaporesta alus palasi 27. syyskuuta 1945 Trincomaleehen, mistä se jatkoi 2. lokakuuta matkaansa Portsmouthiin. Alus poistettiin palveluksesta ja se siirrettiin reserviin. Alus myytiin 1948 Intialle ja se luovutettiin 27. heinäkuuta 1949 virallisesti Intian laivastolle nimellä Rajput. Alus sijoitettiin poistolistalle 1976. ==Lähteet== * * * === Viitteet === Luokka:Kuninkaallisen laivaston R-luokan hävittäjät Luokka:Yhdistyneen kuningaskunnan toisen maailmansodan hävittäjät Luokka:John Brownin valmistamat alukset Luokka:Yhdistyneen kuningaskunnan kylmän sodan hävittäjät
Jaime Maussan

José Jaime Maussan Flota (s. 1953 México, Meksiko) on meksikolainen toimittaja ja Meksikon johtava ufologi. Hän on saanut useita palkintoja elokuvistaan sekä radio- ja televisio-ohjelmistaan. Vuonna 2015 hän väitti löytäneensä muumioituneen alienin Perusta, mutta tutkimukset paljastivat sen olevan ihmislapsen muumio. == Lähteet == Luokka:Meksikolaiset henkilöt Luokka:Ufotutkijat Luokka:Vuonna 1953 syntyneet Luokka:Elävät henkilöt
HMS Racehorse (H11)

HMS Racehorse (viirinumero H11) oli Britannian kuninkaallisen laivaston R-luokan hävittäjä toisessa maailmansodassa. == Valmistus == Alus tilattiin huhtikuussa 1940 neljännessä hätälaivueessa () John Brown and Companyltä Clydebankistä. Töiden aloittaminen viivästyi Norjan taisteluiden ja Dunkerquen evakuoinnin aiheuttamien korjausten vuoksi, joten köli laskettiin vasta syyskuussa 1940. Alus laskettiin vesille 1. kesäkuuta 1942 ja valmistui vielä saman vuoden lopulla marraskuussa.Naval-history.net - HMS Racehorse == Palvelus == Singaporen miehityksen jälkeen alus palasi Britteinsaarille, jossa se siirrettiin Portsmouthin reserviin. Alus oli Garelochissa maalilaivana, kunnes se sijoitettiin 1949 poistolistalle. Alus myytiin 8. marraskuuta The West of Scotland Shipbreakersille ja saapui 8. joulukuuta hinattuna Trooniin romutettavaksi. ==Lähteet== * * * === Viitteet === Luokka:Kuninkaallisen laivaston R-luokan hävittäjät Luokka:Yhdistyneen kuningaskunnan toisen maailmansodan hävittäjät Luokka:John Brownin valmistamat alukset Luokka:Yhdistyneen kuningaskunnan kylmän sodan hävittäjät
HMS Raider (H15)

HMS Raider (viirinumero H15) oli Britannian kuninkaallisen laivaston R-luokan hävittäjä toisessa maailmansodassa. == Valmistus == Alus tilattiin 2. huhtikuuta 1940 neljännessä hätälaivueessa () Cammell Lairdilta Birkenheadistä, missä köli laskettiin 16. huhtikuuta. Työt keskeytettiin toukokuussa eivätkä ne jatkuneet ennen kuin syyskuussa. Keskeytyksen syynä oli Norjan taisteluissa ja Dunkerquen evakuoinnissa vaurioituneiden alusten suuri määrä ja niiden vaurioiden koraamisen kiireellisyys. Alus laskettiin vesille 1. huhtikuuta 1942 ja valmistui saman vuoden lopulla 16. marraskuuta.Naval- history.net - HMS Raider == Palvelus == Vapauduttuaan palveluksesta Itä-Intian laivastossa alus palasi laivueensa mukana Trincomaleen kautta Britteinsaarille. Alus siirrettiin tammikuussa 1946 Devonportissa reserviin ja palautettiin palvelukseen 6. toukokuuta Välimeren laivastoon, jossa alus oli lentoturvallisuusaluksena. Alus palasi elokuussa 1947 Britteinsaarille, missä se siirrettiin reserviin. Alus sijoitettiin poistolistalle ja myytiin 1948 Intialle. Alus luovutettiin vuotta myöhemmin Intian laivastolle nimellä Rana. Alus poistettiin palveluksesta 1976 ja myytiin romutettavaksi 1979. ==Lähteet== * * * === Viitteet === Luokka:Kuninkaallisen laivaston R-luokan hävittäjät Luokka:Cammell Lairdin valmistamat alukset Luokka:Yhdistyneen kuningaskunnan toisen maailmansodan hävittäjät Luokka:Yhdistyneen kuningaskunnan kylmän sodan hävittäjät
HMS Rapid (H32)

HMS Rapid (viirinumero H32) oli Britannian kuninkaallisen laivaston R-luokan hävittäjä toisessa maailmansodassa. == Valmistus == Alus tilattiin 1. huhtikuuta 1940 neljännessä hätälaivueessa ( työnumerolla J1065 Cammell Lairdilta Birkenheadistä, missä köli laskettiin 16. kesäkuuta 1941. Alus laskettiin vesille 16. heinäkuuta 1942 ja valmistui 1943.Naval-history.net - HMS Rapid == Palvelus == Alus muutettiin 1953 tyypin 15 fregatiksi. Se tuhoutui 3. syyskuuta 1981 maalilaivana. ==Lähteet== * * * === Viitteet === Luokka:Kuninkaallisen laivaston R-luokan hävittäjät Luokka:Kuninkaallisen laivaston tyypin 15 fregatit Luokka:Cammell Lairdin valmistamat alukset Luokka:Yhdistyneen kuningaskunnan toisen maailmansodan hävittäjät Luokka:Yhdistyneen kuningaskunnan kylmän sodan hävittäjät
HMS Redoubt (H41)

HMS Redoubt (viirinumero H41) oli Britannian kuninkaallisen laivaston R-luokan hävittäjä toisessa maailmansodassa. == Valmistus == Alus tilattiin huhtikuussa 1940 neljännessä hätälaivueessa () John Brown and Companyltä, missä töiden alkamista viivytti Norjan taisteluiden ja Dunkerquen evakuoinnin vaurioiden korjaaminen, joten köli laskettiin 19. kesäkuuta 1941. Alus laskettiin vesille 2. toukokuuta 1942 ja valmistui vielä saman vuoden lopulla 1. lokakuuta.Naval- history.net - HMS Redoubt == Palvelus == Alus palasi 22. syyskuuta 1945 laivueen mukana Colombon kautta Britteinsaarille. Chathamissa se siirrettiin marraskuussa reserviin ja edelleen 1947 Harwichiin. Alus huollettiin 1948 valmistauduttaessa siirtoon Intialle. Se luovutettiin 4. heinäkuuta 1949 Intian laivastolle nimellä Ranjit. Se poistettiin palveluksesta 1979 ja myytiin romutettavaksi. ==Lähteet== * * * === Viitteet === Luokka:Kuninkaallisen laivaston R-luokan hävittäjät Luokka:Yhdistyneen kuningaskunnan toisen maailmansodan hävittäjät Luokka:John Brownin valmistamat alukset Luokka:Yhdistyneen kuningaskunnan kylmän sodan hävittäjät
HMS Relentless (H85)

HMS Relentless (viirinumero H85) oli Britannian kuninkaallisen laivaston R-luokan hävittäjä toisessa maailmansodassa. == Valmistus == Alus tilattiin toukokuussa 1940 neljännessä hätälaivueessa () Fairfield Shipbuilding and Engineering Companyltä Govanista Glasgow'sta. Tilaus kuitenkin siirrettiin John Brown and Companylle Clydebanksiin, jossa valmistuksen aloittaminen viivästyi Norjan taisteluiden ja Dunkerquen evakuoinnin vaurioiden korjaamisen vuoksi. Köli laskettiin 20. kesäkuuta 1941. Alus laskettiin vesille 15. heinäkuuta 1942 ja valmistui vuoden lopulla 30. marraskuuta.Naval-history.net - HMS Relentless == Palvelus == Alus poistettiin palveluksesta 1968, minkä jälkeen se makasi ankkurissa Portsmouthissa. Alus sijoitettiin 1970 poistolistalle ja myytiin 29. huhtikuuta 1971 J. W. Wardille. Alus saapui hinattuna kesäkuussa Inverkeithingiin romutettavaksi. ==Lähteet== * * * === Viitteet === Luokka:Kuninkaallisen laivaston R-luokan hävittäjät Luokka:Kuninkaallisen laivaston tyypin 15 fregatit Luokka:Yhdistyneen kuningaskunnan toisen maailmansodan hävittäjät Luokka:John Brownin valmistamat alukset Luokka:Yhdistyneen kuningaskunnan kylmän sodan hävittäjät
HMS Rocket (H92)

HMS Rocket (viirinumero H92) oli Britannian kuninkaallisen laivaston R-luokan hävittäjä toisessa maailmansodassa. == Valmistus == Alus tilattiin toukokuussa 1940 neljännessä hätälaivueessa () Scotts Shipbuilding and Engineering Companyltä Greenockista, missä töiden aloitus viivästyi Norjan taisteluiden ja Dunkerquen evakuoinnin aiheuttamien korjaamistöiden vuoksi. Köli laskettiin 14. maaliskuuta 1941. Alus laskettiin vesille 28. lokakuuta 1942 ja valmistui 4. elokuuta 1943.Naval-history.net - HMS Rocket == Palvelus == Marraskuussa 1945 alus siirrettiin Chathamissa reserviin. Alukselle siirtyi 1946 supistettu miehistö, kun se muutettiin Pohjanmerelle sijoitettavaksi ilmavoimien maalilaivaksi. Alus palautettiin 1948 reserviin Portsmouthissa ja valittiin muutettavaksi tyypin 15 sukellusveneentorjuntafregatiksi Devonportin telakalla. Toukokuussa 1951 palvelukseen palatessaan alus liitettiin 3. fregattilaivueeseen Londonderryyn. Alus vieraili Länsi-Intiassa sekä otti osaa kesäkuussa 1953 kruunajaiskatselmukseen. Alus poistettiin palveluksesta 1954 ja sijoitettiin reserviin. Alus palautettiin palvelukseen lokakuussa 1960, jolloin se liitettiin Kauko-Itään 6. fregattilaivueeseen. Alus palautettiin reserviin Chathamissa ja sijoitettiin poistolistalle 1967. Alus myytiin BISCOlle ja hinattiin maaliskuussa Arnott Youngille Dalmuiriin romutettavaksi. ==Lähteet== * * * === Viitteet === Luokka:Kuninkaallisen laivaston R-luokan hävittäjät Luokka:Kuninkaallisen laivaston tyypin 15 fregatit Luokka:Scottsin valmistamat alukset Luokka:Yhdistyneen kuningaskunnan toisen maailmansodan hävittäjät Luokka:Yhdistyneen kuningaskunnan kylmän sodan hävittäjät
HMS Roebuck (H95)

HMS Roebuck (viirinumero H95) oli Britannian kuninkaallisen laivaston R-luokan hävittäjä toisessa maailmansodassa. == Valmistus == Alus tilattiin toukokuussa 1940 Scotts Shipbuilding and Engineering Companyltä Greenockista osana neljättä hätälaivuetta (). Aluksen rakennustöiden aloittaminen viivästyi, koska telakalla korjattiin Norjan taisteluiden ja Dunkerquen evakuoinnin aluksille aiheuttamia vaurioita. Köli laskettiin 19. kesäkuuta 1941. Alus laskettiin vesille 10. joulukuuta 1942. Alus vaurioitui 10. joulukuuta telakalle tehdyssä ilmahyökkäyksessä ja noston jälkeen se valmistui 10. kesäkuuta 1943.Naval-history.net - HMS Roebuck == Palvelus == Alus myytiin BISCOlle ja se hinattiin 8. elokuuta 1968 T. W. Wardille Inverkeithingiin romutettavaksi. ==Lähteet== * * * === Viitteet === Luokka:Kuninkaallisen laivaston R-luokan hävittäjät Luokka:Kuninkaallisen laivaston tyypin 15 fregatit Luokka:Scottsin valmistamat alukset Luokka:Yhdistyneen kuningaskunnan toisen maailmansodan hävittäjät Luokka:Yhdistyneen kuningaskunnan kylmän sodan hävittäjät
Skatoli

Skatoli eli 3-metyyli-indoli (C9H9N) on lievästi myrkyllinen orgaaninen yhdiste. Skatoli on puhtaana aineena valkoista, kiteistä ja epämiellyttävän hajuista, ja se tummuu ilman ja valon vaikutuksesta. Skatoli liukenee kuumaan veteen, asetoniin, kloroformiin, etanoliin, eetteriin ja bentseeniin. Skatoli on merkittävä ulosteiden hajun aiheuttaja, sitä muodostuu nisäkkäiden ruoansulatuskanavassa mikrobien hajottaessa tryptofaanin ensin indoliksi ja siitä edelleen skatoliksi. Hyvin pieninä konsentraatioina sillä on kuitenkin miellyttävä tuoksu ja sitä on aromiaineena useissa tuoksuvissa kukissa ja eteerisissä öljyissä. Sitä käytetään myös esimerkiksi hajusteiden ainesosana. Skatolia esiintyy kasveissa ja kukkien tuoksuissa sekä semiokemikaalina eliöiden viestinnässä. == Lähteet == == Aiheesta muualla == * *PubChem: Skatole *Human Metabolome Database: 3-Methylindole *Food Component Database (FooDB): 3-Methyl-1H-indole *Kyoto Encyclopedia of Genes and Genomes (KEGG): Skatole *ChemBlink: 3-Methylindole *Dr. Duke's Phytochemical and Ethnobotanical Databases: Skatole *Pherobase: Semiochemical - skatole *Pherobase: Floral Compound - skatole Luokka:Indolit
Myytävänä!

Myytävänä! on Sielun Veljien kokoelma-albumi, joka on julkaistu vuonna 1989. ==Kappaleet== # # # # # # # # # # # # # # # # # # ==Kokoonpano== * Ismo Alanko – laulu, kitara, basso, sello, piano, sähköurut * Jukka Orma – kitara, kielisoittimet, basso, sähköurut, saksofoni, rytmikone, laulu * Jouko Hohko – basso, kitara, laulu * Alf Forsman – rummut, lyömäsoittimet Luokka:Vuoden 1989 kokoelma-albumit Luokka:Sielun Veljien albumit
Kaprionlahti

Kaprionlahti (, myös Копорский залив, Koporski zaliv) on Suomenlahden etelärannalla Soikkolanniemen ja Uustianniemen välissä sijaitseva lahti. Sen pituus on 12 kilometriä, leveys 26 kilometriä ja suurin syvyys 20 metriä. Rannat ovat alavia ja kivisiä, paikoin metsän peittämää hiekkaa. Kaprionlahteen laskevia jokia ovat Siestajoki, Vornaisienjoki ja Hevaanjoki. Lahti on saanut nimensä sen eteläpuolella sijaitsevasta Kapriosta. Hevaanjoen suussa on Sosnovyi Borin kaupunki. ==Lähteet== Luokka:Suomenlahti Luokka:Venäjän maantiede
Ojankylä (Sosnovyi Bor)

Ojankylä () on kylä Venäjällä Leningradin alueen Sosnovyi Borin kaupunkipiirikunnassa. Se sijaitsee lähellä Suomenlahden rantaa Sosnovyi Borin luoteispuolella. Ojankylä mainitaan ensimmäisen kerran vuosina 1618–1623 laaditussa ruotsalaisessa verokirjassa. Tuolloin siellä asui kolme Äyräpäästä muuttanutta isäntää. 1800-luvun lopussa kylässä oli 47 taloa ja 278 asukasta. Siellä toimi suomenkielinen koulu ja Kaprion luterilaisen seurakunnan rukoushuone. Vuonna 1929 perustettiin kalastusta ja maanviljelyä harjoittanut kolhoosi. Vuonna 1942 kylän inkerinsuomalaiset asukkaat karkotettiin Siperiaan. Osa heistä pääsi palaamaan 1970-luvulla. Sodan jälkeen kylään perustettiin kalatehdas, joka nykyään toimii Sosnovyi Borin kaupungissa. Nykyään Ojankylässä on huvila-asutusta. ==Lähteet== Luokka:Hevaan kylät Luokka:Sosnovyi Bor
Ammunnan maailmanmestaruuskilpailut 1927

Vuoden 1927 ammunnan maailmanmestaruuskilpailut järjestettiin Roomassa 22. toukokuuta - 5. kesäkuuta. Kilpailut olivat 24. maailmanmestaruuskilpailut ammunnassa. Ohjelmassa olivat vapaakivääri, vapaapistooli ja sotilaskiväärikilpailut. ==Mitalistit== Laji: Kultaa: Kultaa: Hopeaa: Hopeaa: Pronssia: Pronssia: 300 m vapaakivääri, asennot Josias Hartmann 1 105 Karl Zimmermann 1 083 Olle Ericsson 1 077 300 m vapaakivääri, asennot, joukkueet Josias Hartmann Walter Lienhard Fritz Kuchen Giuseppe Pelli Karl Zimmermann 5 379 Olle Ericsson , 1 077 Mauritz Eriksson , 1 068 Knut Knutsson , 1 050 P. Eerik Ohlsson , 1 045 K. Ivar Wester , 1 069Svenska Dagbladets Årsbok 5 339 William Bruce Raymond Coulter Manning Dodson Paul Martin Laurence Nuesslein 5 272 300 m vapaakivääri, makuu William Bruce 389 Mauritz Eriksson 387 K. Ivar Wester 385 300 m vapaakivääri, polvi Josias Hartmann 379 Karl Zimmermann 375 Walter Lienhard 369 300 m vapaakivääri, pysty Josias Hartmann 344 Karl Zimmermann 342 Raymond Durand 340 300 m sotilaskivääri, asennot Carlo Panza 446 Riccardo Ticchi Gian Cantoni 300 m sotilaskivääri, makuu Franco Micheli 171 Riccardo Ticchi Marian Borzemski 300 m sotilaskivääri, polvi Riccardo Ticchi 160 Johannes Scheuter Fritz Kuchen 300 m sotilaskivääri, pysty Louis Gouery 152 Gian Cantoni Carlo Panza 50 m vapaapistooli Wilhelm Schnyder 532 August Wiederkehr 530 Andre des Jamonnieres 523 50 m vapaapistooli, joukkueet Fritz Balmer Robert Blum Wilhelm Schnyder August Wiederkehr Fritz Zulauf 2 574 Anker Boll Christian Lehrman Paul Møller Christen Møller Erik Sætter-Lassen 2 491 Antonio Bonilla Sanmartin Jose Bento Lopez Luis Calvet Sandoz Julio Castro del Rosario Garcia Martinez 2 481 ==Lähteet== * Kansainvälisen ampumaurheiluliiton (ISSF) tietokanta * Martti Jukola: Urheilun Pikkujättiläinen ===Viitteet=== Luokka:Vuoden 1927 urheilu 1927 Luokka:Rooman urheilu Maailmanmestaruuskilpailut 1927
Fleet Foxes

Fleet Foxes on Seattlesta, Yhdysvalloista kotoisin oleva folk-yhtye. Yhtyeellä on levytyssopimus Sub Popilla Yhdysvalloissa ja Bella Unionilla Isossa- Britanniassa. Yhtyeen jäseniä ovat Robin Pecknold, Skyler Skjelset, Joshua Tillman, Casey Wescott, Christian Wargo ja Morgan Henderson. Yhtyeen ensiesiintyminen Suomessa oli kesän 2011 Ruisrockissa.https://www.nrgm.fi/artikkelit/mahlanjuoksuttajat- top-50-23-ruisrock-2011-%E2%80%93%C2%A0robyn-ja-muuta-ryhdikasta/ == Jäsenet == ;Aikajana ==Diskografia== ===Studioalbumit=== * Fleet Foxes (2008) * Helplessness Blues (2011) * Crack-Up (2017) * Shore (2020) ===Livealbumit=== * A Very Lonely Solstice (2021) ===Kokoelmat=== *First Collection 2006–2009 (2018) ===EP:t=== * Fleet Foxes (2006) * Sun Giant (2008) * The Shrine / An Argument – Live at the BBC (2011) ===Singlet=== * White Winter Hymnal (2008) * He Doesn't Know Why (2008) * Mykonos (2009) * Your Protector (2009) * Helplessness Blues/Grown Ocean (2011) * Battery Kinzie (2011) * Lorelai (2011) * Third of May/Ōdaigahara (2017) * Fool's Errand (2017) * If You Need To, Keep Time on Me (2017) * Cassius, – Naiads, Cassadies (2017) * Crack-Up (Choral Version) (2018) * Can I Believe You (2020) * Sunblind (2020) == Lähteet == Luokka:Yhdysvaltalaiset yhtyeet Luokka:Folkyhtyeet Luokka:Indie folk -yhtyeet
HMS Saumarez (G12)

HMS Saumarez (viirinumero G12) oli Britannian kuninkaallisen laivaston S-luokan hävittäjä toisessa maailmansodassa. == Valmistus == Alus tilattiin tammikuussa 1941 viidennessä hätälaivueessa () Hawthorn Leslie and Companyltä Newcastlesta, missä köli laskettiin 8. syyskuuta 1941. Alus laskettiin vesille 20. marraskuuta 1942. Aluksen valmistuminen viivästyi suunnittelussa ja valmistuksessa olleiden viiveiden vuoksi, mikä viivästytti aseiden ja niiden tulenjohtolaitteiden toimituksia. Se valmistui 1. heinäkuuta 1943.Naval- history.net - HMS Saumarez == Palvelus == Joulukuussa 1945 alus palasi 26. hävittäjälaivueen mukana Britteinsaarille. Alus liitettiin seuraavana vuonna Välimeren laivaston 3. hävittäjälaivueeseen Maltalle. Alus osui miinaan 22. lokakuuta Korfun kanavassa samoin kuin HMS Volage. Aluksella sai surmansa kaikkiaan 43 henkeä. Vuonna 1947 Maltalla tehdyssä tutkimuksessa todettiin aluksen korjaamisen olevan taloudellisesti kannattamatonta, joten se siirrettiin poistolistalle. Hylky hinatteen Britteinsaarille, jossa se myytiin 8. syyskuuta 1950 BISCOlle. Alus hinattiin Charlestowniin Fifeen lokakuussa romutettavaksi. ==Lähteet== * * * === Viitteet === Luokka:Kuninkaallisen laivaston S-luokan hävittäjät Luokka:Hawthorn Leslien valmistamat alukset Luokka:Yhdistyneen kuningaskunnan toisen maailmansodan hävittäjät
Pohjoisranta BCW

Pohjoisranta BCW on strategiseen viestintään erikoistunut liikkeenjohdon konsulttitoimisto. Yrityksen palveluita ovat viestintään liittyvä strategiatyö, tutkimus ja konsultointi. Pohjoisranta BCW kuuluu kansainväliseen BCW-ketjuun, joka on yksi maailman suurimmista viestintätoimistoketjuista ja osa maailman suurinta markkinointiviestintäyritysten ryhmää, pörssiyhtiö WPP:tä. Pohjoisranta BCW työllistää noin 30 henkilöä. Yrityksen toimitusjohtajana toimii Antti Lehtinen. == Toiminta ja palvelut == Pohjoisranta BCW:n palveluita ovat strateginen viestintä, vaikuttajaviestintä, kriisiviestintä, data ja analytiikka sekä liikkeenjohdon koulutukset ja valmennukset. == Tunnustukset ja palkinnot == Pohjoisranta BCW arvioitiin Suomen parhaaksi viestintätoimistoksi Taloustutkimus Oy:n tekemässä Viestintätoimistojen imagotutkimuksessa vuonna 2010.Lehdistötiedote 21.3.2011 Viestinnän ja suhdetoiminnan ammattijulkaisu The Holmes Report nimesi Pohjoisranta BCW:n Pohjoismaiden parhaaksi viestintätoimistoksi vuonna 2012. Suomen, Ruotsin ja Norjan yhdessä muodostama BCW Nordics palkittiin parhaana pohjoismaisena viestinnän konsulttitoimistona EMEA Sabre Awards -tapahtumassa vuosina 2020 ja 2023. == Historia == Pohjoisrannan perustivat Helsingissä vuonna 1995 Jouni Heinonen, Esa Laurila ja Tommi Siikaniva. Yritys lanseerasi Suomessa maineajattelun, jossa yrityksen maine nähdään keskeisenä aineettoman pääoman lähteenä. Vuonna 2005 Pohjoisranta osti Viestintä Oy Intercomin tutkimustoiminnan. Vuonna 2012 kansainvälinen markkinointiviestinnän suuryritys WPP osti enemmistön Pohjoisrannasta. Yrityskaupan myötä Pohjoisranta liittyi osaksi Burson-Marstelleria. Vuonna 2018 pörssiyhtiö WPP yhdisti Cohn & Wolfe ja Burson-Marsteller-ketjut. Alkuvuodesta 2019 Pohjoisranta Burson-Marstelleristä tuli Pohjoisranta BCW. Loppuvuodesta 2020 Pohjoisranta BCW muutti Helsingin Kalevankadulta uusiin tiloihin Ruoholahdenkadulle. Vuonna 2021 Pohjoisranta BCW lanseerasi Lobbarikoulun, jonka pyrkimyksenä on antaa yhteiskunnallista vaikuttamista työkseen tekeville valmiuksia ymmärtää ja vaikuttaa yhteiskunnalliseen keskusteluun ja päätöksentekoon. ==Lähteet== Luokka:Suomalaiset viestintäyhtiöt Luokka:Helsinkiläiset yritykset
Hirsikontu

Hirsikontu () on kylä Venäjällä Leningradin alueen Sosnovyi Borin kaupunkipiirikunnassa. Se sijaitsee Suomenlahden rannalla Sosnovyi Borin pohjoispuolella. Hirsikontu mainitaan ensimmäisen kerran vuosina 1618–1623 laaditussa ruotsalaisessa verokirjassa, jolloin sen isännät kantoivat vielä venäläisiä nimiä. Myöhemmin kylän asukkaat olivat Kaprion luterilaiseen seurakuntaan kuuluneita inkerinsuomalaisia. 1800-luvun lopussa taloja oli 16 ja asukkaita 125. Kyläläiset harjoittivat kalastusta ja merenkulkua, toimivat kyytimiehinä ja kävivät metsätöissä. Vuonna 1929 perustettiin kalastusta ja maanviljelyä harjoittanut kolhoosi. Vuonna 1942 inkeriläiset karkotettiin Siperiaan. Nykyään Hirsikontu on Sosnovyi Borin esikaupunki, jossa on huvila- asutusta ja kaupungin paras hiekkaranta. ==Lähteet== Luokka:Hevaan kylät Luokka:Sosnovyi Bor
Rakopesä

Rakopesä () on kylä Venäjällä Leningradin alueen Sosnovyi Borin kaupunkipiirikunnassa. Se sijaitsee kaupungin eteläpuolella. Kylä mainitaan autiona vuosina 1618–1623 laaditussa ruotsalaisessa verokirjassa. Myöhemmin sen asukkaat olivat Kaprion luterilaiseen seurakuntaan kuuluneita inkerinsuomalaisia. Suomalaiset karkotettiin vuonna 1942 Krasnojarskin aluepiiriin, ja vain osa heistä pääsi palaamaan takaisin. ==Lähteet== Luokka:Sosnovyi Bor Luokka:Kaprion kylät
Apassionata

Apassionata on eri puolilla Eurooppaa kiertävä tapahtuma, jossa on paljon erirotuisia hevosia ja poneja. Esityksissä esiintyy eläimiä aina aaseista hevosiin. Apassionata-hevosesityksissä ratsastajat esittävät temppuja tai ohjaavat hevosia tekemään erilaisia asioita. Lisäksi ohjelmaan kuuluu myös elokuvamaisia esityksiä. Apassionatan mukaan show edustaa ystävyyttä hevosen kanssa ja harmoniaa, joka yhdistää kaksi eri eläintä, heidän sielunsa ja tahdonvoimansa. Usein esityksen nimissä lukeekin "Apassionata, yhteisiä ihmeitä". Yleisölle halutaan näyttää, mitä kärsivällisyydellä ja taidolla voi luoda. ==Aiheesta muualla== * Apassionatan verkkosivu Luokka:Hevostapahtumat
Valhalla - Pohjoismaiden ministerineuvoston lasten- ja nuortenkulttuurin
portaali

Valhalla on Pohjoismaiden ministerineuvoston lasten- ja nuortenkulttuurin portaali, joka tiedottaa, mitä nuorten Pohjolassa tapahtuu arkkitehtuurin ja muotoilun, kuvataiteiden, tanssin ja teatterin, monikulttuurisuuden, elokuvan ja median, tutkimuksen ja koulutuksen, leikin ja liikunnan sekä kirjallisuuden ja musiikin alueella. Portaali on suunnattu aikuisille, jotka työskentelevät lasten- ja nuortenkulttuurin parissa. Valhallan toimitus koostuu johtavasta pohjoismaisesta toimittajasta ja Pohjoismaiden sekä itsehallintoalueiden kansallisista toimittajista, jotka vastaavat kansallisista uutisista ja tapahtumista. Valhallaa hallinnoi Nifin - Pohjoismaiden Suomen instituutti. ==Aiheesta muualla== *Valhallan verkkosivut *Pohjoismaiden ministerineuvosto Luokka:Verkkoportaalit Luokka:Pohjoismainen kulttuuri Luokka:Lastenkulttuuri Luokka:Nuorisokulttuuri
Siesta-Palkkina

Siesta-Palkkina () on kylä Leningradin alueen Lomonosovin piirin Kaprion kunnassa Venäjällä. Se sijaitsee Kaprionlahteen laskevan Siestajoen suussa 15 kilometriä Kapriosta luoteeseen. Kylässä on 65 asukasta (vuonna 2010). Kaprion kihlakunnan Kargalin pogostaan kuulunut Siesta-Palkkina mainitaan ensimmäisen kerran Novgorodin Vatjan viidenneksen verokirjassa vuonna 1500. Sen nimi perustunee joen lisäksi venäläiseen henkilönimeen Palka. Lähiseudun muista kylistä poiketen Siesta-Palkkinan asukkaat olivat venäläisiä. 1860-luvulle saakka he olivat tilanomistajan maaorjia. Vuonna 1862 kylässä oli 42 taloa ja 337 asukasta, jotka kuuluivat Kaprion volostiin ja ortodoksiseen seurakuntaan. Kylän talonpojat harjoittivat kalastusta ja kuljettivat polttopuita laivoilla Pietariin. Vuonna 1871 Siesta-Palkkinaan avattiin koulu. Venäjän vallankumouksen jälkeen Siesta-Palkkina muodosti Kaprion volostiin kuuluneen kyläneuvoston. Vuodesta 1923 lähtien se kuului Kirnun (Pogranitšnyin) kyläneuvostoon. Kylä tuhoutui lähes kokonaan toisen maailmansodan aikana. Vuosina 1950–1960 Siesta-Palkkina kuului Vääskylän ja sen jälkeen Uustian kyläneuvostoon. Vuonna 1974 se liitettiin Sosnovyi Borin kaupunkineuvoston alaisuuteen. Kylässä oli koulu ja lääkintäasema. Paikallinen kalastuskolhoosi yhdistettiin Uustiaan vuonna 1956. Siesta-Palkkina koostuu puutarhapalstojen ympäröimistä omakotitaloista. Kesäasukkaiden määräksi arvioidaan noin 250 henkeä. Kaprion kunnan vuoden 2015 yleiskaavassa suunnitellaan kylän kehittämistä matkailukohteeksi. ==Lähteet== Luokka:Inkerin kylät Luokka:Lomonosovin piiri
Lipovo

Lipovo voi tarkoittaa seuraavia asioita: * Hirsikontu (ven. Lipovo), kylä Leningradin alueen Sosnovyi Borin kaupunkipiirikunnassa * Pärspää (ven. Lipovo), kylä Leningradin alueen Jaaman piirin Laukaansuun kunnassa
Rutšji

Rutšji voi tarkoittaa seuraavia asioita: * Rutšji, maalaiskunta ja sen keskuskylä Novgorodin alueen Kresttsyn piirissä Venäjällä * Ojankylä (ven. Rutšji), kylä Leningradin alueen Sosnovyi Borin kaupunkipiirikunnassa Venäjällä
Suryo Agung Wibowo

Suryo Agung Wibowo (s. 8. lokakuuta 1983 Solo) on indonesialainen yleisurheilija, joka kilpailee pikajuoksussa. Wibowo osallistui MM-kisoihin Pariisissa 2003. Hän oli tuolloin 100 metrillä alkueränsä kolmas eikä päässyt seuraavalle kierrokselle. Widowo jäi alkueriin myös Pekingin olympialaisissa 2008, joissa hän juoksi ajan 10,46 sekuntia. Hän on voittanut Kaakkois-Aasian kisoissa 100 ja 200 metrin juoksun vuosina 2007 ja 2009. Vuonna 2009 Widowo teki 100 metrillä kisaennätyksen 10,17. == Ennätykset == Lähde: IAAF * 100 m: 10,17 s (2009) * 200 m: 20,76 (2007) * 60 m (sisäradat): 6,82 (2003) == Lähteet == Luokka:Indonesialaiset pikajuoksijat Luokka:Vuonna 1983 syntyneet Luokka:Elävät henkilöt
Kumho Tire

Kumho Tire on eteläkorealainen rengasvalmistaja. Yritys perustettiin vuonna 1977 nimellä Samyang Tire. Yritys valmistaa renkaita mm. F3- ja F3 Euroseries -sarjoihin. Yrityksellä on tytäryhtiöitä muun muassa Kiinassa, Yhdysvalloissa, Englannissa ja Vietnamissa. Yrityksellä on maailmanlaajuinen verkosto ja se on nykyään yksi maailman suurimmista rengasvalmistajista ja osa Kumho Asiana Groupia. Vuonna 2007 yritys ryhtyi Manchester Unitedin pääsponsoriksi. Nimi Kumho tarkoittaa koreaksi kirkasta järveä. Suomessa jälleenmyyjänä toimii Scason Oy. Poiketen valtaosasta muita rengasvalmistajia, Kumho valmistaa myös talvirenkaita. Euroopassa renkaat testataan Suomen kovissa keliolosuhteissa Ivalossa sekä saksalaisilla ja espanjalaisilla radoilla, mukaan lukien erilaiset tutkimus- ja tuotekehitystiimit ympäri maailman. Vuonna 2007 yrityksestä tuli Manchester Unitedin pääsponsori ja vuonna 2016 Tottenham Hotspurin sponsori. == Historia ja jälleenmyynti Suomessa == Kumholla on pitkät ja maineikkaat perinteet laadukkaiden renkaiden valmistuksessa. Yritys on perustettu vuonna 1960 Koreassa, ollen tällä hetkellä yhdenneksi suurin rengasvalmistaja maailmassa. Rengasnastavalmistaja Scason Oy toimii Kumho- renkaiden jälleenmyyjänä Suomessa. ==Lähteet== Luokka:Rengasvalmistajat Luokka:Eteläkorealaiset yritykset
HMS Savage (G20)

HMS Savage (viirinumero G20) oli Britannian kuninkaallisen laivaston S-luokan hävittäjä toisessa maailmansodassa. == Valmistus == Alus tilattiin 9. tammikuuta 1941 viidennessä hätälaivueessa () Hawthorn Leslie and Companyltä Newcastlesta, missä köli laskettiin saman vuoden lopulla 7. joulukuuta. Alus laskettiin vesille 24. syyskuuta 1942 ja valmistui 8. kesäkuuta 1943. Sen pääaseistus poikkesi muista luokan aluksista, koska sille asennettiin 4,7 tuuman tykkien tilalle kaksiputkisiin torneihin asennetut 4,5 tuuman tykit.Naval-history.net - HMS Savage == Palvelus == Syyskuusta 1945 alus oli Portsmouthissa tykistökoululaivana, mistä se siirrettiin 1948 Chathamin reserviin. Alus palautettiin palvelukseen testattaessa uusia akseli ja potkuriratkaisuja 1950. Vaikka alus modernisoitiin, se ei koskaan palannut varsinaisesti aktiivipalvelukseen. Alus sijoitettiin poistolistalle 1960 ja saapui 11. huhtikuuta Newportiin romutettavaksi. ==Lähteet== * * * === Viitteet === Luokka:Kuninkaallisen laivaston S-luokan hävittäjät Luokka:Hawthorn Leslien valmistamat alukset Luokka:Yhdistyneen kuningaskunnan toisen maailmansodan hävittäjät Luokka:Yhdistyneen kuningaskunnan kylmän sodan hävittäjät
Tribecan elokuvajuhlat

thumb|New Yorkin osavaltion kuvernööri David Paterson avaamassa vuoden 2008 elokuvajuhlia. Tribecan elokuvajuhlat () on vuosittain New Yorkin Manhattanilla Tribecan alueella pidettävä elokuvatapahtuma. Se on järjestetty vuodesta 2002 elävöittämään syyskuun 11. päivän terrori-iskuista kärsinyttä aluetta. Tapahtuman perustivat alun perin elokuvatuottaja Jane Rosenthal, näyttelijä Robert De Niro ja Rosenthalin puoliso Craig Hatkoff. Elokuvajuhlilla on nähty myös suomalaisia elokuvia. Vuonna 2005 esitettiin Liisa Helmisen lastenelokuva Pelikaanimies, vuonna 2010 Mika Ronkaisen ohjaama Freetime Machos osallistui dokumenttielokuvien kilpasarjaan ja vuonna 2011 elokuvajuhlilla nähtiin Mika Kaurismäen ohjaama Miriam Makebasta kertova dokumentti Mama Africa. Vuonna 2011 festivaaleilla oli ensimmäistä kertaa esillä myös videopeli, L.A. Noire. ==Aiheesta muualla== * Elokuvajuhlien virallinen kotisivu Luokka:Elokuvajuhlat Luokka:Yhdysvaltain tapahtumat Luokka:Yhdysvaltain elokuva Luokka:Manhattanin kulttuuri
HMS Scorpion (G72)

HMS Scorpion (ex-HMS Sentinel) (viirinumero G72) oli Britannian kuninkaallisen laivaston S-luokan hävittäjä toisessa maailmansodassa. == Valmistus == Alus tilattiin 9. tammikuuta 1941 viidennessä hätälaivueessa () nimellä HMS Sentinel Cammell Lairdilta Birkenheadistä, missä köli laskettiin vielä samana vuonna 19. kesäkuuta telakkanumerolla 1094. Jokitykkivene HMS Scorpionin tuhouduttua Sumatran rannikolla 13. helmikuuta 1942 valmisteilla olevan aluksen nimeksi vaihdettiin HMS Scorpion. Valmistumista viivästyttivät suunnitteluongelmat sekä aseiden ja tulenjohtojärjestelmien toimituksen viivästyminen. Alus valmistui 11. toukokuuta 1943.Naval-history.net - HMS Scorpion == Palvelus == Toisen maailmansodan päätyttyä alus siirrettiin reserviin ja myytiin 1. lokakuuta 1945 Alankomaille, joka liitti aluksen laivastoonsa nimellä Hr. Ms. Kortenaer. Alus muutettiin 1957 fregatiksi ja romutettiin 1962. ==Lähteet== * * * === Viitteet === Luokka:Kuninkaallisen laivaston S-luokan hävittäjät Luokka:Cammell Lairdin valmistamat alukset Luokka:Yhdistyneen kuningaskunnan toisen maailmansodan hävittäjät
UCLA Bruins

UCLA Bruins on yleisnimitys Kalifornian yliopiston (UCLA) urheilujoukkueille. Yliopiston joukkueet kilpailevat Big Ten Conferencessa. Bruins on yliopistourheilun menestyneimpiä instituutioita. == Mestaruudet == Mukana ovat korkeimmalla yliopistotasolla voitetut joukkuemestaruudet. *Miehet (78): **Baseball (1): 2013 **Golf (2): 1988, 2008 **Jalkapallo (4): 1985, 1990, 1997, 2002 **Koripallo (11): 1964, 1965, 1967, 1968, 1969, 1970, 1971, 1972, 1973, 1975, 1995 **Lentopallo (21): 1970, 1971, 1972, 1974, 1975, 1976, 1979, 1981, 1982, 1983, 1984, 1987, 1989, 1993, 1995, 1996, 1998, 2000, 2006, 2023, 2024 **Tennis (16): 1950, 1952, 1953, 1954, 1956, 1960, 1961, 1965, 1970, 1971, 1975, 1976(co), 1979, 1982, 1984, 2005 **Uinti ja uimahypyt (1): 1982 **Vesipallo (11): 1969, 1971, 1972, 1995, 1996, 1999, 2000, 2004, 2014, 2015, 2017 **Voimistelu (2): 1984, 1987 **Yleisurheilu (8): 1956, 1966, 1971, 1972, 1973, 1978(co), 1987, 1988 *Naiset (45): **Golf (3): 1991, 2004, 2011 **Jalkapallo (1): 2013 **Lentopallo (4): 1984, 1990, 1991, 2011 **Rantalentopallo (2): 2018, 2019 **Softball (11): 1982, 1984, 1985, 1988, 1989, 1990, 1992, 1999, 2003, 2004, 2010, 2019 **Tennis (2): 2008, 2014 **Vesipallo (8): 2001, 2003, 2005, 2006, 2007, 2008, 2009, 2024 **Voimistelu (7): 1997, 2000, 2001, 2003, 2004, 2010, 2018 **Yleisurheilu (3): 1982, 1983, 2004 **Yleisurheilu (sisähalli) (2): 2001, 2002 == Lähteet == == Aiheesta muualla == *Virallinen kotisivu Luokka:Yhdysvaltain yliopistourheilu Luokka:Los Angelesin urheilu
Särkkä (Punkalaidun)

Särkkä on tanssilava Punkalaitumella, kauniilla paikalla Vehkajärveen pistävällä niemellä. Tanssilavaa ylläpitää urheiluseura Punkalaitumen Kunto. Lava on perustettu vuonna 1938, nykyinen lava on vuodelta 1958. Tanssilattian pinta-ala on 400 m². ==Lähteet== ==Aiheesta muualla== * Luokka:Tanssilavat Luokka:Punkalaitumen rakennukset ja rakennelmat
OpenSimulator

OpenSimulator on avoimen lähdekoodin ohjelmisto virtuaalimaailmojen luomiseen. OpenSimulatoria voi käyttää kokonaisen virtuaalimaailman luomiseen johon myös muilla käyttäjillä on pääsy. Käyttäjä voi luoda myös oman standalone-serverin joka tarkoittaa sitä, että virtuaalisimulaattori pyörii ainoastaan omalla kotikoneella olematta yhteydessä muihin käyttäjiin netin välityksellä. OpenSimulator käyttää Second Life -protokollaa asiakasohjelman ja palvelimen väliseen kommunikointiin. OpenSimulator käyttää myös Second Life käyttöliittymää sekä myös muita viewereitä, jotka avoimen lähdekoodin yhteisö on kehittänyt. == Aiheesta muualla == *OpenSimulatorin kotisivu Luokka:Virtuaalimaailmat Luokka:Vapaat ohjelmistot fa:اوپن سیم
Ruoanhimo

Ruoanhimo on henkilön vastustamattoman voimakkaana kokema tarve nauttia jotain ruokaa. Ruoanhimoa voi esiintyä esimerkiksi migreenitilan ennakko-oireena, kannabiksen nautinnan jälkeen tai raskauden aikana. Luokka:Ravinto-oppi Luokka:Oireet
HMS Scourge (G01)

HMS Scourge (viirinumero G01) oli Britannian Kuninkaallisen laivaston S-luokan hävittäjä toisessa maailmansodassa. == Valmistus == Alus tilattiin 9. tammikuuta 1941 Cammell Lairdilta Birkenheadistä osana viidettä hätälaivuetta () ja sen köli laskettiin vielä samana vuonna 26. kesäkuuta telakkanumerolla 1095. Alus laskettiin vesille 8. joulukuuta 1942 ja se valmistui 14. heinäkuuta 1943. Aluksen valmistumista viivästyttivät suunnittelussa havaitut virheet sekä ase- ja tulenjohtojärjestelmien myöhäinen toimitus.Naval- history.net - HMS Scourge == Palvelus == Toisen maailmansodan päätyttyä alus siirrettiin reserviin ja se myytiin 1946 Alankomaille, joka liitti aluksen laivastoonsa nimellä Hr. Ms. Evertsen. Alus muutettiin 1957 fregatiksi ja se romutettiin 1962. ==Lähteet== * * * === Viitteet === Luokka:Kuninkaallisen laivaston S-luokan hävittäjät Luokka:Cammell Lairdin valmistamat alukset Luokka:Yhdistyneen kuningaskunnan toisen maailmansodan hävittäjät
HMS Serapis (G94)

HMS Serapis (viirinumero G94) oli Britannian Kuninkaallisen laivaston S-luokan hävittäjä toisessa maailmansodassa. == Valmistus == Alus tilattiin 9. tammikuuta 1941 Scotts Shipbuilding and Engineering Companyltä Greenockista osana viidettä hätälaivuetta () ja sen köli laskettiin vielä samana vuonna 14. elokuuta. Alus laskettiin vesille 25. maaliskuuta 1943 ja se valmistui vielä saman vuoden lopulla 23. joulukuuta. Aluksen valmistusta viivästyttivät suunnittelussa havaittujen virheiden korjaaminen sekä ase- ja tulenjohtojärjestelmien toimituksen viivästyminen.Naval-history.net - HMS Serapis == Palvelus == Alus siirrettiin 2. lokakuuta 1945 Chathamin telakalta Alankomaiden laivastolle, joka nimesi sen Hr. Ms. Piet Heiniksi. Alus muutettiin 1957 fregatiksi ja se poistettiin palveluksesta 16. lokakuuta 1961. Alus sijoitettiin poistolistalle ja se myytiin romutettavaksi 1962. ==Lähteet== * * * === Viitteet === Luokka:Kuninkaallisen laivaston S-luokan hävittäjät Luokka:Scottsin valmistamat alukset Luokka:Yhdistyneen kuningaskunnan toisen maailmansodan hävittäjät
Pekka Paasikivi

Pekka Johannes Paasikivi (s. 18. heinäkuuta 1944 Rauma) on vuorineuvos ja Oraksen perustajan Erkki Paasikiven vanhin poika. Hän toimi Oras Investin hallituksen puheenjohtajana huhtikuuhun 2018. ==Lähteet== Luokka:Suomalaiset yritysjohtajat Luokka:Vuorineuvokset Luokka:Vuonna 1944 syntyneet Luokka:Elävät henkilöt
Jukka Paasikivi

Jukka Jalmar Paasikivi (s. 1946) on suomalainen yritysjohtaja ja sijoittaja. Hän on Oras-konsernin sekä Tikkurilaa, Uponoria ja Kemiraa omistavan Paasikiven suvun jäsen. Paasikivi on koulutukseltaan insinööri. Hän oli vientipäällikkönä ja myöhemmin toimitusjohtajana vuonna 1976 Laitilaan perustetussa Oras Valves Oy -venttiiliyhtiössä sekä toimitusjohtajana Ontarion Whitbyyn vuonna 1975 perustetussa Oras Canada -yhtiössä. Vuosituhannen vaihteen jälkeen hän on ollut toimitusjohtajana ja hallituksen puheenjohtajana ensin koko Oras-konsernissa ja sitten suvun sijoitusyhtiössä Oras Invest Oy:ssä. Paasikivi on Suomen suurimpia pörssisijoittajia ja Satakunnan suurituloisimpia henkilöitä. Hän on muun muassa Uponorin suurimpia omistajia. ==Muut luottamustehtävät== Perheensä yhtiöiden lisäksi Paasikivellä on tai on ollut hallituspaikka: *Arvo-omaisuuden Hoito Oy:ssä *Jenny ja Antti Wihurin rahastossa *Turun yliopiston säätiössä ==Yksityiselämä== Jukka Paasikivi on Oraksen perustajan Erkki Paasikiven toiseksi vanhin poika. Hänellä on kaksi veljeä, Pekka Paasikivi ja Jari Paasikivi. == Lähteet == Luokka:Suomalaiset yritysjohtajat Luokka:Vuonna 1946 syntyneet Luokka:Elävät henkilöt
Vehkajärvi (Punkalaidun)

Vehkajärvi on Pirkanmaalla Punkalaitumella sijaitseva järvi, joka kuuluu Kokemäenjoen vesistössä Loimijoen valuma-alueella Punkalaitumenjoen valuma- alueeseen. == Maantiede == Järven pinta-ala on 193 hehtaaria ja sen pituus on 3,8 kilometriä ja leveys 900 metriä. Järven luusua sijaitsee järven pohjoisrannalla, josta saa alkunsa 4,8 kilometriä pitkä Myllyoja, joka laskee Punkalaitumenjokeen. Järven rantaviiva on 11,5 kilometriä pitkä ja ranta on pääosin moreeni- ja kalliopohjaista metsämaastoa. Pohjois- ja eteläpäät rajautuvat peltomaahan. Järven poikki pituusuuntaan kulkee hiekkaharju, joka kulkee suurimman osan matkaa veden alla. Harjusta näkyy vedenpinnan yläpuolella Särkän niemi, Huvilasaari, Pikkusaari ja Isosaari. Urjalan ja Punkalaitumen välinen raja ylittää järven sen eteläkärjessä. == Virkistys == Sen rannalla sijaitsee luonnonkauniilla paikalla Särkän tanssilava. == Lähteet == Luokka:Punkalaitumenjoen valuma-alue Luokka:Punkalaitumen järvet Luokka:Urjalan järvet